**PRIJEDLOG**

Na temelju članka 48. Zakona o lokalnoj i područnoj (regionalnoj) samouprave („Narodne novine“ 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23), **Općinsko vijeće Općine Martijanec na svojoj 16. sjednici održanoj 31. svibnja 2023. godine, donosi slijedeću**

**ODLUKU**

**o načinu korištenja vozila, strojeva i dodatne opreme u vlasništvu Općine Martijanec**

**I.**

Općina Martijanec može vozila, dodatnu opremu i strojeve koji su u vlasništvu Općine Martijanec dati na korištenje udrugama, sportskim klubovima i drugim zajednicama s područja Općine Martijanec, a u svrhu uređivanje okoliša i sportskih terena.

**II.**

Vozila, dodatna oprema i strojevi mogu se dati na korištenje bez naknade sukladno sklopljenom Sporazumu.

Korisnici koji koriste vozila, dodatnu opremu ili strojeve odgovaraju za njihovu ispravnost te u slučaju kvara ili oštećenja dužni su iste prijaviti Jedinstvenom upravnom odjelu Općine Martijanec.

**III.**

Sukladno ovoj Odluci, prije davanja na korištenje vozila, dodatne opreme ili strojeva ovlašćuje se načelnik Općine Martijanec na sklapanje Sporazuma kojim se detaljnije razrađuju uvjeti i način korištenja.

**IV.**

Ova Odluka stupa na snagu osmog dana od dana objave u „Službenom vjesniku Općine Martijanec“.

KLASA: 406-05/23-01/3

URBROJ: 2186-19-01-23-1

U Martijancu, 31.5.2023. godine

**Predsjednik Općinskog vijeća**

**Stjepan Golubić, ing.**

**OBRAZLOŽENJE**

**Odluke o načinu korištenja vozila, strojeva i dodatne opreme u vlasništvu Općine Martijanec**

1. **PRAVNA OSNOVA ZA DONOŠENJE**

Pravna osnova za donošenje su članak 48. Zakona o lokalnoj i područnoj (regionalnoj) samouprave („Narodne novine“ 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članak 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23).

1. **OCJENA STANJA I TEMELJNA PITANJA KOJA SE UREĐUJU**

Općina Martijanec može vozila, dodatnu opremu i strojeve koji su u vlasništvu Općine Martijanec dati na korištenje udrugama, sportskim klubovima i drugim zajednicama s područja Općine Martijanec, a u svrhu uređivanje okoliša i sportskih terena zbog ekonomičnosti i efikasnosti uređenja istih. Kako su danas sve veći troškovi kupnje potrebnih strojeva i dodatne opreme za uređenje okoliša tako je Općina odlučila pomoći te ih dati na korištenje za uređenje.

1. **OBRAZLOŽENJE POTREBE OSIGURANJA FINANCIJSKIH SREDSTAVA**

Provedba ove Odluke ne zahtijeva osiguranje financijskih sredstava u Proračunu.